
Slika staroga Dubrovnika, to jest iz vremena republike dubrovačke 
(do početka g. 1808.), imamo nekoliko, ali megju njima je vrlo malo auten- 
tičnih, to jest koje su crtane baš prema Dubrovniku kakav je bio u vri- 
jeme iz kojega je sama slika, Ja ću ovdje iznijeti, a u koliko treba i raz- 
jasniti neke slike iz moje zbirke, u kojoj mislim da se nalaze sve važnije, 
a u koliko je meni poznato, i većina slika iz toga vremena, Najstarija je 
slika (br, 1) iz g. 1481., te je godine naime izdano u Augsburg-u Rolevinkovo 


1. Slika. Dubrovnika godine 1481. 


djelo »Fasciculus temporum«, pa tu u 9, knjizi pod g. 458 nalazimo neko-. 


liko riječi o Dubrovniku i ovu malu sliku (8.2X6.4 cm), rezanu u drvu; 
za nju se odmah vidi da ju je crtao ko nije Dubrovnika nikada ni vidio, 
ili, ako ga je vidio, upamtio je samo da je utvrgjen grad pri moru; u 
tekstu se pak samo kaže da grad ima krasne javne i privatne zgrade, lagje i 
vrlo dobru luku, koja se lancem zatvara. To je tačno, istina je da se je 
i luka (noću) zatvarala lancem (koji se na slici vidi) što se je razapinjao 
s jedne do druge strane ulaza u luku, tako da poveće lagje nijesu mogle 
preko njega, ali inače sve je iz glave crtano — i bedemi, i zgrade, i onaj 
uski kanal koji iz otvorenoga mora vodi u luku, a kojega nema, niti ga je 
ikad bilo; to je dakle sasvim idealna slika, Sasvim drukčija je druga slika 
iz kraja XV. vijeka: ona se nalazi na pozlaćenom srebrnom kipu sv. Vlaha 
(br. 2), koji se čuva u svečevoj crkvi a jedini je predmet što se je sačuvao 
iz stare crkve sv. Vlaha kada je g. 1706. sasvim izgorjela, Taj je kip visok 

2. Kip sv. Vlaha iz XIII. vijeka. 


68.4 cm, a svetac, kako se u Dubrovniku obično predstavljao, drži ljevicom 
- uz prsi sliku grada, i to baš sliku grada Dubrovnika a ne kakvu idealnu sliku. 
Ta je slika (br. 3) dosta velika (14.4X13.6 cm); tako da se na njoj dobro 
vidi razmještaj i razdioba grada, pa glavnije zgrade, i po tome možemo sa- 
svim sigurno kazati da ije slika izragjena od nekoga što je dobro poznavao 
Dubrovnik, po svoj prilici od nekog dubrovačkog zlatara. Još je važnije što 
možemo sasvim sigurno kazati i iz kojega je vremena: sam kip svečev je, 
po sudu vještaka, iz dosta starijeg vremena, ali slika grada dodana je (kao 
i (drugi neki dijelovi, na pr. mitra itd.) g. 1481.—1485, ili je barem u to 
vrijeme izragjena: ne može biti prije g. 1481., jer se na njoj vidi zvonik 
sa satom (13), koji je sagragjen te godine, a niti poslije g. 1485., jer 
tvrgjava sv. Ivana (18) ima sasvim drugi oblik negoli ga je dobila g. 
1485. i zadržala ido našega vremena. Imamo dakle tu posla s autentičnom 


1) Brojevi u zagradama, što su uz neke zgrade na slici br, 3, dođani su dabome 
kasnije za reprodukiciju. ' 

3. Slika grada iz g. 1481.—1485. na kipu sv. Vlaha (isp. pređašnja slika). 


slikom iz kraja XV. vijeka, dakle davno prije velike trešnje od g. 1667. 
koja je dobrim dijelom porušila Dubrovnik, tako da su mnoge sadašnje 
zgrade, i javne i privatne, tek nastale poslije te udesne godine i time 
dale Dubrovniku od česti sasvim drugi spoljašnji vid, Ali baš po ovoj 
slici najljepše se vidi da je već krajem XV, vijeka Dubrovnik u glav- 
nome izgledao kao danas, Na slici se vidi samo grad dokle je opasan svojim 
bedemima, nema dakle predgradja, niti tvrgjave sv, Lovrijenca nedaleko 
vrata od Pila, pa ni tvrgjave »Leverina« pred vratima od Ploča. Što se 
pak tiče samoga grada, njegova je slika u toliko umanjena što je, zbog ma- 
log raspoloživog prostora, na njoj nekoliko ulica manje negoli ih je sada i 
negoli ih je bilo već u XV, vijeku: sa središnje i glavne ulice »Place«, što 


5 


ravno ide od zapadnih vrata do istočnih te dijeli grad na dvije polovice, na 
slici ide na sjever samo 8 ulica a na jug samo 7, dok ih ustinu ide po 14 na 
obje strane. Inače glavnije su zgrade na svojem mjestu: u sjevernoj polovici 
kula Minčeta (1), crkva sv. Franja (2) s franjevačkim manastirom i njego- 
vim vrtom za njom, crkva sv. Jakoba na Pelinama (12) i sv. Dominika 
(16), a na južnoj polovici Onofrijeva česma (5), negdašnji manastir sv, Klare 
(4) a pozniji arsenal, pa crkva sv. Vlaha (10) a pred njom Orlandov stup (8) 
s dubrovačkim barjakom (9), zatim zvonik sa satom (13), kneževski »Dvor« 
(14) 4 stolna crkva (11) — nekad »Gospogja« a sada »Gospa« — i manastir 
sv, Marije (6) — sadašnja vojnička bolnica; desno od Dvora je luka (15) 
zatvorena lancem (17), koji ide od: jedne sjeverne kule do kule sv. Ivana 
(18). Vide se napokon i dvije zgrađe koje je porušila trešnja g. 1667.: u sre- 
dini Place crkva sv. Petra, Lovrijenca i Andrije (7), po kojoj se još dan- 
danas zove »Petilovrijenci« ulica što ide uz kuću koja je na njenom mjestu 
kasnije podignuta, pa u jugozapadnom uglu mamastir sv. Tome (3), koji je 
do danas ostao porušen, Ne vide se naprotiv druge dvije zgrade koje su u 
to doba bile a igrale su važnu ulogu u javnom životu — »Luža« pred sv. 
Vlahom, gdje su se vlastela sakupljala na razgovor i na igre, koju je po- 
rušila velika trešnja te je tek 1707. razvaljena. da se dobije više prostora 
za novu crkvu sv. Vlaha, i lijepa krstionica zapadno od »Gospe«, koju je 
takogjer poštedijela trešnja, ali nije barbarluk austrijske vlade, koja ju je £. 
1830 porušila; ne vide se dabome ni neke zgrade što su postale poslije kraja 
XV, vijeka, tako n. pr. crkva sv. Spasa lijevo od crkve sv. Franja (2), »Di- 
vona« (carinarnica) lijevo od zvonika sa satom (13), mjesto koje je mala 
obična zgrada, isusovačka crkva itd, Naravski slika je odviše malena a da 
bi se mogla razabirati i arhitektura pojedinih zgrada, ali neće biti samo 
onako nacrtano što crkva sv. Franja ima vrlo šiljast zvonik (dok je od po- 
slije trešnje kusast) i što »Dvor« ima s đesne strane šiljasto kube nad lukom 
(čega dandanas nema), 

Iz kraja XVI. vijeka imam dvije slike koje su vrlo slične jedna drugoj. 
pa nema sumnje da je jedna izragjena po drugoj, samo što ne mogu sigur-- 
no kazati koja je original a koja je kopija; inače ni jedna ni druga — osim 
natpisa »RAGVSI« — nemaju s Dubrovnikom nikakva posla, jer bi isto 
tako to mogla biti slika kojeg drugog primorskog građa. A opet je intere- 
santno vidjeti kako su u to doba crtači i knjižari naivnom bezobraznošću 
izragjivali i prodavali »vjerne« slike svakojakih gradova na svijetu, Prva 
vrlo primitivna islika, rezana u drvu, 16.5X9.5 om velika (br, 4), najkasnije 
je iz g. 1598., jer se nalazi u djelu »G. Rosaccio, Viaggio da Venetia 
a Costantinopoli« koje je te godine izdano u Mlecima, ali je po svoj prilici 
nešto starija, jer je ima već djelo »Raccolta de' disegni di tutte le citta, et 
fortezze di mare che sono nel viggio da Venetia a Constantinopoli«, za 
koje se uzimlje da je izdano oko g. 1580, — a možebit je i samo starije iz- 
danje onoga prvoga djela! Druga je slika (br. 5) vrlo slična onoj prvoj, te se 
od nje samo u detalju razlikuje, ima na pr. mnogo više onih tako djetinski 
crtanih vojnika s onim dugim kopljima (ili puškama?), a osim toga, osim 
imena gore po srijedi, ima u donjemu desnom kutu natpis »In Dalmatia in 
littore mari adriatici sita«; njemački knjižar u koga sam je kupio tvrdi da: 
je iz talijanskog djela izdanog oko g. 1590, Sasvim je drukčija slika Du-- 
brovnika koju je u bakru rezao poznati švajcarski umjetnik Matija Merian 
(1593.—1650.); on je izradio vrlo mnogo geografskih karata i slika gradova, 
koje se odlikuju finim crtežom i vrlo dobrom perspektivom, Njegova slika - 

4, Slika Dubrovnika oko g. 1580. 


Dubrovnika izdana je prvi put u dijelu J. L, Gottfridt-a »Archontologia co- 
smica« (Frankfurt 1638.), pa je i ona vrlo lijepa a velika 33.3X 11,5 cm (br. 
6), ali ni ona ne predstavlja nikako Dubrovnik, nego je opet samo onako iz 
glave crtana, a interesantno je da je Merian u samoj sredini grada megju 
obje ponajviše i ponajljepše crkve nacrtao i, doista nešto nižu i manju, mu- 
slimansku džamiju sa svojom vitkom munarom. Ta se je slika pak više puta 


In Dalmatia tn 

ađrtatice rita 


5. Slika Dubrovnika oko g. 1590. 


6. Slika Dubrovnika iz g. 1638. 


nanovo izdavala u novijim izdanjima, a i precrtavala se u mlagjim djelima, 
ponajviše u raznim »Topografijama« s opisom i slikama raznih zemalja i 
$radova. Naročito pak ističem da i učeni franjevac O. Marko Coronelli 
(1650.—1718.), koji je poznat kao historičar, geograf i kartograf, pa je 
izdao, kao i Merian, mnogo (oko 400) geografskih karata i slika gradova, 
takogjer je davao sliku Dubrovnika, ali, premda je sam bio Mlečić a 
ponajviše i živio u Mlecima, gdje je mogao od stotina ljudi lako saznati 
kako Dubrovnik zbilja izgleda, nije dao kakvu novu njegovu sliku nego je 
kopirao. Merianovu, tako u svojem djelu »Description... đe la Morće«, 
što ga je sam izdao g. 1687, u Parizu; tu je istu sliku Coronelli kopirao i 
u drugom svojem djelu »La Dalmazia«, koje je izdano ne prije $. 1694. 
(jer se ta godina spominje na karti ušća Neretve), ali je to više skica nego- 
li prava slika; u tome je djelu Coronelli dao, koliko ja znam, i najstariju 
posebnu geografsku kartu dubrovačke republike (»Stato di Ragusi«, na 
60,6X44.7 cm), 

Ali poslije one slike na kipu sv. Vlaha iz XV. vijeka, svakako najbolja 
je slika iz vremena prije velike trešnje od g. 1667. ona što se u sasvim 
mladoj kopiji iz sredine prošloga vijeka čuva u Franjevačkom manastiru 
u Dubrovniku; o njoj imamo članak O. Frana Jurića u broju 6—8 »Lista 
dubrovačke biskupije« za g. 1922., odakle saznajemo da je original u 
privatnoj kući u Visu, a da je tamo došao iz dubrovačke vlasteoske kuće 
Sarakovića; slika je naslikana uljanim bojama i velika je 170X115 em, a 
po sudu vještaka radnja je »klasičnog autora , , , venecijanske škole«; 
kopija (br. 7), osim mekih sitnica. dobro se slaže s originalom: Slika 
svakako predstavlja Dubrovnik kakav je bio prije 6. 1667.: dosta je spo- 
menuti da na »Placi« još stoji crkva sv, Petra, Lovrijenca i Andrije, a 
stolna crkva ima drukčiji oblik negoli ga je dobila poslije te godine, s 
glavnim vratima sa zapadne strane (prema krstionici), dok su sada 
s istočne; ima pred sv, Vlahom i »Luža«, koje je nestalo istina tek $. 1707. 
I ova je slika posao čovjeka, koji je vrlo dobro poznavao Dubrovnik, jer 
je to zbilja njegova vjerna slika — na njoj su i s obje strane »Place« po 
14 ulica, kako što je u istini, pa zato bismo baš željeli znati kađa, je izra- 
jena. Poslije prve polovice XVI. vijeka svakako, jer se na mjoj viđe i 
crkva sv, Spasa i nova (sadašnja) »Divona«, koje su u to doba sagragjene, 
oli koliko vremena poslije toga? Na to bi mogao sigurno odgovoriti koji 
stručnjak u historiji slikarstva, te bi on prije svega trebao da reče može 
li ova slika iz tehničkih razloga biti starija od g. 1667.; a to je pitanje za 
koje se meni čini da ga treba tek raščistiti, jer ima nešto što me tjera da 
sumnjam o njenoj autentičnosti. Ja imam doista pred sobom samo malu 
reprodukciju kopije, ali dvoje me čudi: prije svega đa pred sv, Vlahom 
nema Orlandov stup, koji je tamo stajao sve do g. 1825., a koji sa svojim 
barjakom na kipu iz XV, vijeka uzimlje tako vidno mjesto, a drugo što se 
lijevo od kneževskog »Dvora« jedva vidi nekakva kućica, dok bi tu trebala 
da bude »Vijećnica«, to jest palača Velikoga vijeća, koja je izgorjela g. 
1816. Je li dakle slikar naprosto zaboravio Orlandov stup, ili ga nije 
naslikao, jer je on sam radio poslije g. 1825. kada je stupa nestalo sa 
svojega mjesta?! Treba dakle prije svega riješiti pitanje je li ova slika 
izragjena zbilja prije 6. 1667., a tek tada će joj se moći vjerovati đa 
odgovara istini i ono čim se ona razlikuje od sadašnjega stanja, na pr. ona 
palača s trijemom lijevo od »Divone«, pa onaj niz niskih kuća baš od te 
palače do crkve sv, Petra, Lovrijenca i Andrije, Svakako O, Jurić ima 

7. Dubrovnik prije 1667. (u franjevačkom manastiru u Dubrovniku.) 


pravo da ova slika nije kopija sa triptiha koji je na oltaru lijevo od glav- 
noga oltara u Dominikanskoj crkvi; taj je triptih slikan na drvu i prikazuje 
na srednjemu polju Bogorodicu gdje sjedi na prijestolu a pod njom mjesec 
i angjele, na desnom polju sv. Tomu i sv. Augustina a na lijevom sv. Pavla 
i sv. Vlaha. Za nas je osobito važan ovaj posljednji, jer on drži objema 
rukama pred sobom grad Dubrovnik (br. 8), a po mišljenju vještaka slika 
je iz druge polovice XV, vijeka, šta više pok, prof, Dvoržak u Beču, koji je 
sigurno mogao u ovakovim pitanjima temeljito suditi, ustvrdio mi je 
sasvim odlučno da je to rad onoga istoga dubrovačkoga slikara Nikole 
koji je mjeseca februara g. 1517. dovršio triptih u crkvi na Dančama.) O 
samoj slici grada teško je što kazati na temelju male fotografije, ali jedno 
je sigurno: zvonik sa satom kod vrata od Ploča, koji je gragjen g. 1481. 
već je tu, ali i kula sv. Ivana lijevo od luke ima svoj stariji oblik iz vremena 
prije g. 1485., tako da bi trebalo reći da je i ova slika, kao i ona na srebr- 
nom kipu sv. Vlaha (br. 1), postala megju g. 1481,.—1485., pa zato treba 
pitati ne stoje li one u kakvoj vezi megju sobom, što će se moći ustanoviti 
kadi vještaci isporede obje slike; tom prilikom bi trebalo proučiti još 
jednu sliku sv. Vlaha s građom, naime onu u biblioteci dubrovačke gimna- 
zije, koja je možda takogjer iz starijega vremena; na slaboj fotografiji što 
od nje imam malo se što vidi, 


2) što Appendini (Notizie II, 208) o njemu priča, sasvim je netačno, Po istraživanju 
pok, Dra K., Kovača sada znamo da se je taj slikar zvao Nikola Božidarević i bio sin 
Božidara Vlatkovića, koji je takogjer bio slikar, a da je stupio u zanat g. 1476 (v. Vijes- 
nik za histor, i arheol. dalmat. XLV, 21—22). 

8. Lijevi dio triptiha Nikole Božidarevića. 


Katastrofa od g. 1667. iznijela je Dubrovnik na tužan glas u cijeloj 
Evropi, pa o njoj ima cijela mala literatura: iz same g, 1667. ja imam u 
svojoj biblioteci 5 talijanskih izvještaja, 2 njemačka, po 1 engleski i holand- 
ski, ali znam još za 1 njemački i 1 francuski, a iz g. 1669, imam 1 latinski; 
nego je bilo više toga što je tek docnije izdavano na svijet, naročito u 
naše vrijeme, Pa su se našli i umjetnici koji su izradili slike te velike 
trešnje; obje su dvostruke ite prikazuju Dubrovnik kakav je bio prije 
trešnje i kakav za vrijeme same trešnje: prva, rezana u bakru, po svoj 
prilici uzeta iz koje poznije Merianove »Topografije«, jer u donjoj polovici 

11. Dubrovnik i Boka Kotorska; u vrhu lijevo slika trešnje, iz g. 1759. 

Dubrovačka luka g. 1772. 


ima kopiju poznate nam Merianove slike (br. 6) pod natpisom »Abriss der 
Sch6neni Stad Ragusa in Dalmatia, wie solche vor begebenem Erdfall an 
zu sehen gewesen« (br, 9), dok gor, polovica pod natpisom »Eigentliche vor- 
stellung des erschrecklichen Erdbebens so den 6. April, 1667 in und ausser 
đer Stadt Ragusa in Dalmatia entstanden« (na 34.3X17.2 cm., br, 10) 
prikazuje kako se taj isti (Merianov!) Dubrovnik ruši — kuće padaju, kule 
se lome napola kao da su od stakla, vatra bjesni usred grada, ljudi bježe, 
lagje tonu, ljudi se tope, a cijeli niz vulkana siplje kamenje na nesrećni 
grad! Druga je slika rezana u bakru'na 31,5X21,3 em, (br, 11), i po tvrdnji 
knjižarevoj uzeta je iz izdanja Gottfridt-ove Arhontologije od g. 1759.; ona 
upravo na 3 četvrtine svoje površine predstavlja južnodalmatinsko  pri- 
morje od Dubrovnika do Kotora, gdje je svako mjesto predstavljeno ma- 
lom sličicom; slika Dubrovnika je i ovdje izragjena prema Merianovoj, a 
u gornjoj lijevoj četvrtini je opet »Erschrčcklicher Untergang und Ver- 
brennung der Stadt RAGUSA«, još strašnije prikazano negoli u prvoj slici, 
jer ni jedna kuća nije ostala čitava — od onih što se vide, jer je veći dio 
grada pokriven plamenom i dimom, kojima junački pomažu vulkani 
unaokolo, 

Posljednja slika Dubrovnika iz vremena republike u isto je vrijeme 
i prva autentična, koja pošteno kaže ko ju je i kađa izradio; to je slika uz 
natpisni list poznate Engelove dubrovačke povijesti, Engelovo je djelo 
štampano doista g. 1807. u Beču, dakle malo mjeseci prije propasti du- 
brovačke republike, ali je sama slika za preko 30 godina starija; to upravo 
nije slika cijeloga Dubrovnika nego samo njegove luke, pa zato pod njom 
piše po srijedi »Ansicht des Hafens von Ragusa« a, što je za nas još važnije, 
s lijeve strane »Baseggio del, (t, j. delimeavit) 1772.« a s desne »Blaschke 
sc, (t, j. sculpsit)«, po čemu znamo da ju je crtao g. 1772, neki Baseggio (to 

je ime jedne istarske porodice); slika je na drvu s 12.9X7.9 em, dosta 
vješto crtana, a Saale po prirodi (br. 12), pa zato se moraju uzeti u 
obzir neke stvari kojih u drugoj polovici prošloga vijeka nije više bilo, na 
pr. lanac što zatvara ulaz u luku, zvono na vrhu kule sv. Ivana, mala 
zgrada s četvora vrata desno vratima »od Ponte« itd. — To su dakle 
meni poznate slike staroga Dubrovnika, ali sam uvjeren, da će se još gdje- 
koja naći, pa je baš svrha ovoga člančića da svrati pažnju i na tu stranu 
naše narodne starine, 


Rć€sum €. Dans cet article le prof, M. Rešetar (membre de I'Acađemie Yougo- 
slave) public douze anciennes vues de la ville da Raguse; elles sont pour la plupart 1' 
veuvre de personnes qui n'ont jamais vu Raguse, Ainsi la plus ancienne empruntće A 
un livre allemand de I'an 1481 (N. 1) et puis les deux autres (N, 10 et 11) qui reprćsent»2nt 
d'une maničre trčs-naive le terrible tremblement de terre de 1667, qui avait detruit 
presque toute la ville, Le N, 3 au contraire est authentique; il a 6te ajout€ dans 
les annćs 1481—1485 a la statuette d'argent du XIII, sičcle de Saint Blaise, le protzc- 
teur de Raguse, de mčme le N, 8 sur le tableau d'un peintre de Raguse de la fin 
du XV, et du commencement du XVI sičcle. Le N, 7 2st &videmment aussi 
Voeuvre d'un artiste ragusćen; il reprćsente la ville telle qu'elle ćtait avant la cata- 
strophe de 1667, bien qu'il ne soit pas sr si le tableau soit antćrieur A cette annće la, 

